|  |  |  |
| --- | --- | --- |
|  | Bosna i HercegovinaFederacija Bosne i HercegovineHercegovačko – neretvanski kantonGrad KonjicGRADONAČELNIK | ISO EN 9001 OPCINA KONJIC C |

Broj: 12-20-1-1741/25-2

Konjic, 16.04.2025. godine

Na osnovu člana 5. Pravilnika o utvrđivanju uslova, kriterija i postupka za ostvarivanje prava na dodjelu plastenika i opreme u Projektu „Ekonomsko osnaživanje socijalno i materijalno ugroženih osoba i mladih osoba kroz plasteničku proizvodnju povrća u plastenicima“ u 2025. godini na području grada Konjica, Grad Konjic, objavljuje:

**JAVNI POZIV**

**za podnošenje prijava za dodjelu plastenika od 100 m2, sa sistemom za navodnjavanje, dodatnom opremom i sadnim/sjemenskim materijalom**

**I PREDMET JAVNOG POZIVA:**

Predmet ovog Javnog poziva je prikupljanje prijava za dodjelu 20 (dvadeset) plastenika od po 100 m² sa sadnim/sjemenskim materijalom, sistemom za navodnjavanje, kristalonima i propratnom opremom.

Dodjelu plastenika iz prethodnog stava, u okviru Projekta “Ekonomsko osnaživanje socijalno i materijalno ugroženih osoba i mladih osoba kroz plasteničku proizvodnju povrća u plastenicima“ u 2025. godini na području grada Konjica, zajednički provode Grad Konjic i nevladina organizacija Muslim Aid Association, po principu sufinansiranja, u omjeru, 50% Grad Konjic, 40% Muslim Aid Association, a 10% (370,00 KM) je učešće odabranog korisnika, od ukupne cijene plastenika i opreme.

 **II PRAVO UČEŠĆA:**

Pravo učešća u ovom Javnom pozivu imaju socijalno ili materijalno ugrožene osobe, i mlade osobe u dobi od 18 do 35 godina, sa područja grada Konjica, koje posjeduju vlastito poljoprivredno zemljište ili zemljište u vlasništvu članova uže porodice po pravoj liniji (majka, otac, djed i dr.) ili zemljište koje im je ustupljeno na korištenje ili u zakup na period ne manji od 3 (tri) godine, a koje je u neposrednoj blizini stambenog objekta u kojem stanuju.

Pravo na dodjelu plastenika u ovom Projektu nemaju lica koja su dobila pravo na donaciju, dodjelu ili sufinansiranje nabavke plastenika, od Grada Konjica, nadležnih ministarstava, humanitarnih i drugih organizacija u posljednje tri godine.

Pravo na dodjelu plastenika u ovom Projektu nemaju članovi uže porodice zaposlenika Muslim Aid Association i Grada Konjica.

Pravo učešća nemaju lica koja su u proteklom vremenskom periodu nenamjenski koristila dobijena sredstva od strane Grada Konjica i Muslim Aid Association ili zloupotrijebili ista.

**III USLOVI ZA DODJELU PLASTENIKA OD 100 m² SA SISTEMOM ZA NAVODNJAVANJE,**

 **SADNIM/SJEMENSKIM MATERIJALOM I DODATNOM OPREMOM,**

**Podnositelj prijave treba da ispunjava sljedeće uslove:**

 • da je nezaposlena osoba ili osoba sa minimalnim primanjima ili mlada osoba u dobi od 18 do 35

 godina, sa prebivalištem na području grada Konjica,

* da je nosilac ili član poljoprivrednog gazdinstva u Registru poljoprivrednih gazdinstava i Registru klijenata u Gradu Konjicu (RPG i RK),

**Napomena**: Podnosioci prijava, ukoliko nisu upisani u RPG i RK, uz prijavu dostavljaju ovjerenu izjavu da će registrovati poljoprivredno gazdinstvo u RPG i RK, u roku od trideset dana od dobijanja pisane obavijesti o dodjeli plastenika.

* da je podnosilac prijave ili član njegove uže porodice vlasnik ili posjednik poljoprivrednog

 zemljišta pogodnog za plasteničku proizvodnju ili da je poljoprivredno zemljište uzeto na

 korištenje ili u zakup na period ne manji od 3 (tri) godine i da se zemljište nalazi u neposrednoj

 blizini stambenog objekta u kojem stanuje,

* da postoji mogućnost adekvatnog navodnjavanja plastenika,
* da u trenutku prijave na ovaj Javni poziv nema više od 100 m² plastenika u svom posjedu ili

 posjedu člana uže porodice (plastenik sa metalnom konstrukcijom i bočnim ventiliranjem),

* da će sufinansirati 10% od nabavne cijene plastenika sa dodatnom opremom, što iznosi 370,00

 KM,

* da obavezno prisustvuje edukaciji iz oblasti plasteničke proizvodnje koju organizuju Muslim Aid Association i Grad Konjic,
* da u posljednje tri godine nije ostvario-la pravo na pravo na donaciju, dodjelu ili sufinansiranje nabavke plastenika, od Grada Konjica, nadležnih ministarstava, humanitarnih i drugih

 organizacija,

* da će dodijeljeni plastenik zadržati u vlasništvu najmanje 3 godine od potpisivanja ugovora

**IV POTREBNA DOKUMENTACIJA:**

Zainteresirani učesnici, prilažu sljedeću dokumentaciju:

1. Prijavni obrazac, (preuzima se na info pultu, u Pisarnici Grada Konjica),
2. Anketni upitnik sastavljen od strane Muslim Aid Association
3. Potvrda o prebivalištu (CIPS prijava) ili ovjerena kopija lične karte,
4. Ovjerena kućna lista,
5. Dokaz o nezaposlenosti svih punoljetnih članova zajedničkog domaćinstva izdat od Biroa za zapošljavanje Konjic. Za nezaposlene osobe koje nisu prijavljene na Biro za zapošljavanje Konjic, prilaže se potvrda da se osobe ne vode u evidenciji osiguranih osoba, izdata od Porezne uprave Konjic ili ovjerena izjava kojom se garantuje da je lice nezaposleno,
6. Kopija potvrde o upisu u Registar poljoprivrednih gazdinstava i Registar klijenata (RPG i RK) izdata od nadležne gradske službe za poslove poljoprivrede. Prijavljeni kandidati ukoliko nisu upisani u RPG i RK, uz prijavu dostavljaju ovjerenu izjavu da će registrovati poljoprivredno gazdinstvo u RPG i RK, u roku od 30 (trideset) dana od dobijanja pisane obavijesti o dodjeli plastenika.
7. Potvrde škole/fakulteta za djecu/izdržavane članove domaćinstva, a za djecu predškolskog uzrasta priložiti rodni list,
8. Uvjerenje ili drugi dokaz o visini prihoda za svakog zaposlenog člana domaćinstva sa kućne liste, za penzionere posljednji ček od penzije, a za korisnike stalne socijalne pomoći, prilaže se rješenje Centra za socijalni rad Konjic o visini socijalne pomoći,
9. Vlasništvo ili posjed nad parcelom koja se namjerava koristiti za instaliranje plastenika (kopija ZK izvadka ili Posjedovnog lista, ili ugovor o zakupu/korištenju parcele),
10. Dokaz da je samohrani roditelj (smrtni list ili dokaz o razvodu braka ili drugi dokument kojim aplikant može dokazati da je samohrani roditelj),
11. Ovjerena izjava da u trenutku prijave za učešće u javnom pozivu za dodjelu plastenika iz ovog Projekta, nema više od 100 m² plastenika u svom posjedu ili posjedu užeg člana domaćinstva,
12. Ovjerena izjava da će korisnik dodijeljenog plastenika isti zadržati u vlasništvu najmanje 3 godine od dana potpisivanja ugovora,
13. Ovjerena izjava da prijavljeni kandidat u posljednjih 5 godina nije ostvario pravo na donaciju, dodjelu ili sufinansiranje nabavke plastenika, od Grada Konjica, nadležnih ministarstava, humanitarnih i drugih organizacija,
14. Ovjerena izjava da će sufinansirati 10% od nabavne cijene plastenika sa dodatnom opremom, (370,00 KM),
15. Ovjerena izjava da će obavezno prisustvovati edukaciji iz oblasti plasteničke proizvodnje ukoliko ostvari pravo na dodjelu plastenika.

 Izjave iz tačke IV, podtačka 5,11,12, 13, 14 i 15 podnose se na propisanom, jedinstvenom obrascu „Izjava“, koji se može preuzeti na info pultu, u Pisarnici Grada Konjica.

**IV ODABIR KORISNIKA:**

Administrativnu obradu zaprimljenih prijava i odabir korisnika u skladu sa Pravilnikom o utvrđivanju uslova, kriterija i postupka za ostvarivanje prava na dodjelu plastenika i opreme u Projektu „Ekonomsko osnaživanje socijalno i materijalno ugroženih osoba i mladih osoba kroz plasteničku proizvodnju povrća u plastenicima“ u 2025. godini na području grada Konjica, provest će komisija koja se sastoji od tri člana, od kojih su jedan predstavnik Grada Konjica, jedan predstavnik Stručne službe Saveza poljoprivrednih udruženja Konjic i jedan predstavnik nevladine organizacije Muslim Aid Association.

Komisija u prvom koraku razmatra formalnu ispravnost prijava.

U drugom koraku formalno ispravne prijave Komisija boduje shodno kriterijima i sačinjava i objavljuje Preliminarnu rang listu koja će se objaviti na Oglasnoj tabli, te web stranici Grada Konjica www.konjic.ba.

Na objavljenu Preliminarnu listu podnosioci prijava imaju pravo prigovora u roku od 5 dana od dana objavljivanja liste a ista se podnosi imenovanoj Komisiji.

Po isteku roka za prigovor i rješavanja po pristiglim prigovorima, Komisija sačinjava Konačnu rang listu te istu dostavlja Gradonačelniku.

Gradonačelnik donosi Konačnu rang listu korisnika podrške koja se objavljuje na Oglasnoj tabli, te web stranici Grada Konjic.

Između NVO Muslim Aid Association, Grada Konjica i odabranih korisnika zaključit će se tripartitni ugovori kojim će biti regulisana međusobna prava i obaveze učesnika u ovom Projektu.

Ugovore iz prethodnog stava, u ime Grada Konjica potpisat će Gradonačelnik Grada Konjica.

Za praćenje realizacije Ugovora zadužuju se Služba za privredu, poljoprivredu, investicije i lokalni razvoj i Služba za ekonomsko-finansijske i pravne poslove, te nevladina organizacija Muslim Aid Association, svako u okviru svojih nadležnosti.

 Ukoliko sredstva ne budu namjenski iskorištena, korisnik je dužan izvršiti povrat uplaćenih, a neopravdanih sredstava.

**V PRIJAVA NA JAVNI POZIV:**

Prijave na ovaj Javni poziv, zajedno sa potrebnom dokumentacijom, predaju se u zatvorenoj koverti, u Pisarnicu Grada Konjica ili putem pošte, na adresu:

**GRAD KONJIC – Služba za privredu, poljoprivredu, investicije i lokalni razvoj**

 **Ul. Maršala Tita br. 62**, **88400 Konjic**

 **Sa naznakom**: ''**Prijava na Javni poziv** **za dodjelu plastenika od 100 m2, sa sistemom za navodnjavanje, dodatnom opremom i sadnim/sjemenskim materijalom**

 **- Ne otvarati – „**

Prijavni obrazac i obrazac „Izjava”, mogu se preuzeti na info pultu, u Pisarnici Grada Konjica.

Rok za predaju prijava je 10 dana od dana objave ovog Javnog poziva na službenoj web stranici Grada Konjica [www.konjic.ba](http://www.konjic.ba), te na oglasnoj ploči Grada Konjica, a **zaključno sa 25.04.2025. godine.**

Sve dodatne informacije mogu se dobiti u Službi za privredu, poljoprivredu, investicije i lokalni razvoj putem telefona broj: 036/712 236, svakim radnim danom od 08:00 - 16:00 sati.

Nepotpune i neblagovremene prijave se neće uzeti u razmatranje.

 **DOSTAVITI:** **GRADONAČELNIK**

1. Muslim Aid, Koševo 10 Sarajevo
2. Gradonačelnik
3. Savez poljoprivrednih udruženja Konjic
4. RTV KONJIC **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. Oglasna tabla Grada Konjica **Osman Ćatić**
6. Web stranica Grada Konjica
7. Služba x 2
8. A/a

|  |  |  |
| --- | --- | --- |
|  Maršala Tita br.6288400 KonjicBosna i Hercegovina |  Telefon: +387 (0)36 712 200Fax: +387 (0)36 729 813E-mail:kabinetgradonacelnika@konjic.baWeb: http://www.konjic.ba |  PB: 07140955ID: 4227204140005 |